Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 168/16)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»Costers del Segre«

PDO-ES-A1523-AM03

Meddelelsesdato: 26.1.2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Ændring af betingelserne for anvendelse af udtrykkene »barrica« (»fad«) og »roble« (»eg«)

BESKRIVELSE:

I forbindelse med udtrykket »barrica« (»fad«) er det blevet besluttet at fjerne henvisningen til eg og øge beholderens kapacitet fra 330 liter til 600 liter.

Det er blevet besluttet at øge egetræsfades maksimale kapacitet fra 330 liter til 600 liter som betingelse for at anvende udtrykket »roble« (»eg«).

Denne ændring berører punkt 2.5 i produktspecifikationen, men ikke enhedsdokumentet.

Der er tale om en standardændring, da den ikke opfylder nogen af kriterierne i artikel 14, stk. 1, i delegerede forordning (EU) 2019/33.

BEGRUNDELSE:

Betingelserne i produktspecifikationen for at anvende disse udtryk var strengere end betingelserne på nationalt plan, som er fastsat i bilag III (artikel 17) til kongeligt dekret nr. 1363/2011 af 7. oktober 2011 om gennemførelse af EU-reglerne om mærkning, præsentation og identifikation af visse vinprodukter. Denne ændring bringer dem i overensstemmelse med de nationale bestemmelser.

2. Fjernelse af det minimale naturlige alkoholindhold i druer til fremstilling af vin og hedvin

BESKRIVELSE:

Det er blevet besluttet at fjerne det minimale naturlige alkoholindhold udtrykt i volumen for vin og hedvin.

Denne ændring berører punkt 3.2 i produktspecifikationen, men ikke enhedsdokumentet.

Der er tale om en standardændring, da den ikke opfylder nogen af kriterierne i artikel 14, stk. 1, i delegerede forordning (EU) 2019/33.

BEGRUNDELSE:

Denne ændring imødekommer vores vinproducenters behov som følge af virkningerne af klimaændringerne, der forårsager ekstreme vejrforhold med store udsving fra år til år. Det endelige mål er at fremstille vine af højeste kvalitet med en behagelig balance mellem alkohol og syre.

3. Udvidelse af det afgrænsede geografiske område

BESKRIVELSE:

Der er blevet tilføjet to nye kommuner, og tre andre kommuner, som kun var medtaget delvist, er blevet tilføjet fuldt ud.

Denne ændring berører punkt 4 i produktspecifikationen og punkt 6 i enhedsdokumentet.

Der er tale om en standardændring, da den ikke opfylder nogen af kriterierne i artikel 14, stk. 1, i delegerede forordning (EU) 2019/33.

BEGRUNDELSE:

De interesserede parter har anmodet om en udvidelse af produktionsområdet. Som følge af disse anmodninger offentliggjorde den myndighed, der er ansvarlig for den beskyttede oprindelsesbetegnelse, rapporter om parcellernes agronomiske, jordbunds- og klimamæssige samt miljømæssige aspekter for at kontrollere, om de arealer, der er omfattet af udvidelsen, passer til BOB-områdets profil, og i bekræftende fald for at kontrollere deres nøjagtige beliggenhed inden for det relevante delområde.

Alle de arealer, der er omfattet, blev kontrolleret med hensyn til:

— Beplantningsforhold

— kommunens beliggenhed og nærheden til eksisterende parceller og eksisterende kommuner, som er omfattet af oprindelsesbetegnelsen »Costers del Segre«

— parcellernes klima- og jordbundsforhold.

Konklusionen var, at de nye kommuner havde klima- og jordbundsforhold svarende til dem, der kendetegner oprindelsesbetegnelsen »Costers del Segre«, og derfor kunne blive en del af den, uden at det berører kvaliteten og kendetegnene ved den vin, der fremstilles under den beskyttede oprindelsesbetegnelse.

4. Tilføjelse af tre sorter

BESKRIVELSE:

Sorterne Garnacha Peluda, Gonfaus og Sumoll Tinto er blevet tilføjet.

Denne ændring berører punkt 6 i produktspecifikationen og punkt 7 i enhedsdokumentet.

Der er tale om en standardændring, da den ikke opfylder nogen af kriterierne i artikel 14, stk. 1, i delegerede forordning (EU) 2019/33.

BEGRUNDELSE:

Det er blevet besluttet at medtage disse sorter på grundlag af anmodninger og interessetilkendegivelser fra forskellige vinproducenter, der er omfattet af denne beskyttede oprindelsesbetegnelse, og som anser dem for at være egnede sorter i betragtning af de fremragende resultater, der er opnået gennem undersøgelser af hver enkelt sort, idet der tages hensyn til jordbunds- og klimaforholdene.

Sumoll Tinto: tørkeresistent rød sort med oprindelse i Catalonien. Middelcyklussort, der giver mellemstore, elliptiske druer. Rødvin fremstillet af sorten Sumoll Tinto har et godt syreindhold og en god tanninstruktur samt en frisk aroma af røde frugter med middel farveintensitet. Vine fremstillet af sorten Sumoll Tinto bevarer de kendetegn og den smag, der er typiske for området, uden at det berører vinenes kvalitet.

Garnacha Peluda: sort med oprindelse i Catalonien, som er kraftig og ret produktiv. Rød drue i kompakte klaser, hvor druerne selv er mellemstore, kugleformede og grå med tykke dunede blade. Garnacha Peluda frembringer kvalitetsvin. De vine, der fremstilles, er meget gode med sortsspecifikke aromaer og kendetegn, der fremhæver de karakteristiske træk ved rødvine med den beskyttede oprindelsesbetegnelse »Costers del Segre«, samtidig med at de bevarer de kendetegn og den smag, der er typiske for området.

Gonfaus: Denne sort stammer fra Osona-distriktet (Catalonien) og har naturlige ressourcer til at klare tørken. Vine fremstillet af denne sort har frugtagtige, intense og syrlige aromaer. Ifølge undersøgelser har denne sort masser af potentiale til at frembringe kvalitetsvin uden at forringe områdets typiske kendetegn og smag.

5. Ændringer i ordlyden af mærkningskravene

BESKRIVELSE:

De obligatoriske oplysninger, der skal stå på vinetiketten, er blevet fjernet, og det præciseres nu, at »Denominación de Origen Protegida« (»beskyttet oprindelsesbetegnelse«) og »Denominación de Origen« (»Oprindelsesbetegnelse«) kan anvendes i flæng.

Denne ændring berører punkt 8.4 i produktspecifikationen, men ikke enhedsdokumentet.

Der er tale om en standardændring, da den ikke opfylder nogen af kriterierne i artikel 14, stk. 1, i delegerede forordning (EU) 2019/33.

BEGRUNDELSE:

Denne ændring er begrundet i ønsket om at forenkle produktspecifikationens indhold og undgå unøjagtigheder eller forældet indhold, der kunne opstå som følge af gengivelse af de europæiske eller nationale bestemmelser vedrørende catalanske vine i tilfælde af lovændringer.

Desuden var det irrelevant og unødvendigt at medtage generelle bestemmelser om den generelle mærkning af vine eller af BOB- eller BGB-vin i produktspecifikationen for den beskyttede oprindelsesbetegnelse »Costers del Segre«, da formålet med produktspecifikationer er at fastlægge de relevante produktionsbetingelser vedrørende oprindelsesbetegnelsen og produktspecifikationen. I betragtning af principperne om forenkling og lovgivningsmæssig kvalitet er det derfor hensigtsmæssigt at udelade disse elementer.

Endelig har en sammenlignende analyse af forskellige franske, spanske og italienske oprindelsesbetegnelser vist, at der er opstået et fælles træk, nemlig at der i stedet for at henvise til de obligatoriske oplysninger om mærkning af vin, henvises til de fakultative angivelser, der er tilladt i henhold til den pågældende beskyttede oprindelsesbetegnelse.

6. Ændringer af ordlyden vedrørende garantiordningen på hver enkelt emballage

BESKRIVELSE:

I produktspecifikationen fastlægges en garantiordning, der skal fremgå af hver emballage med BOB-vin. Ordlyden er blevet ændret for at give mulighed for andre ordninger, som den myndighed, der er ansvarlig for denne oprindelsesbetegnelse, kan indvillige i at anvende i fremtiden.

Denne ændring berører punkt 8.5 i produktspecifikationen og punkt 9 i enhedsdokumentet.

Der er tale om en standardændring, da den ikke opfylder nogen af kriterierne i artikel 14, stk. 1, i delegerede forordning (EU) 2019/33.

BEGRUNDELSE:

Efter indførelsen af garantiseglet som et engangsidentifikationssystem i 2019 er det blevet besluttet at erstatte de andre kontrolsystemer (alternativerne til garantiseglet) med et mere generelt alternativ, der kan opfylde eventuelle behov, som måtte opstå i fremtiden.

ENHEDSDOKUMENT

1. Betegnelse

Costers del Segre

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

3. Hedvin

5. Mousserende kvalitetsvin

8. Perlevin

4. Beskrivelse af vinen/vinene

1. Hvidvin og rosévin

KORTFATTET TEKSTBESKRIVELSE

Hvidvine:

Gennemsigtige med en gullig eller grønlig tone, undertiden med orange eller brune nuancer i kanten

Vinene skal overholde følgende intervaller/værdier:

Absorbans ved 420 nm større end eller lig med 0,05, mindre end eller lig med 1,4 og større end absorbansen ved 520 nm

Absorbans ved 520 nm mindre end eller lig med 0,4

Absorbans ved 620 nm mindre end eller lig med 0,1

Farveintensitet større end eller lig med 0,05 og mindre end eller lig med 2

Turbiditet under 30 NTU

Sortsspecifikke aromaer af frugt og/eller grøntsager, blomster og krydderier, eventuelt med tertiære aromaer. Ingen fejl.

Afbalanceret smag og mundfornemmelse, uden fejl og med lang eftersmag, der holder sig i mere end 5 sekunder

Rosévine:

Gennemsigtige med lyserøde, rødlige og/eller blålige toner. Vinene skal overholde følgende intervaller/værdier:

Absorbans ved 420 nm større end eller lig med 0,1 og mindre end eller lig med 2,5

Absorbans ved 520 nm større end eller lig med 0,1 og mindre end eller lig med 3

Farveintensitet større end eller lig med 0,1 og mindre end eller lig med 5,7

Turbiditet under 30 NTU

Sortsspecifikke aromaer af frugt og/eller grøntsager, blomster og krydderier, eventuelt med tertiære aromaer. Ingen fejl.

Afbalanceret smag og mundfornemmelse, uden fejl og med lang eftersmag, der holder sig i mere end 5 sekunder

I crianza-vine er det maksimale indhold af flygtige syrer 15 meq/l

Svovldioxid må højst være 250 mg/l, hvis sukkerindholdet er ≥ 5 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold 4,5 i g/l udtrykt som vinsyre Maksimalt indhold af flygtige syrer (i meq/l) 10 Maksimalt totalt svovldioxidindhold (i mg/l) 200

2. Rødvine

KORTFATTET TEKSTBESKRIVELSE

Klare, med farvetoner, der varierer fra rød og/eller violet til brun eller teglrød for crianza-vine. Vinene skal overholde følgende intervaller/værdier:

Absorbans ved 420 nm større end eller lig med 0,1

Absorbans ved 520 nm større end eller lig med 0,1

Farveintensitet større end eller lig med 3

Turbiditet under 80 NTU

Ingen fejl. Sortsspecifikke aromaer af frugt og/eller grøntsager, blomster og krydderier, eventuelt med tertiære aromaer

Afbalanceret smag og mundfornemmelse, uden fejl og med lang eftersmag, der holder sig i mere end 5 sekunder

I crianza-vine kan det maksimale indhold af flygtige syrer stige med 1 meq/l for hver alkoholgrad over 11 vol. % og hvert lagringsår op til højst 20 meq/l

Det maksimale svovldioxidindhold må højst være 200 mg/l, hvis sukkerindholdet er ≥ 5 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11 Minimalt totalt syreindhold 4,5 i g/l udtrykt som vinsyre Maksimalt indhold af flygtige syrer (i meq/l) 13,33 Maksimalt totalt svovldioxidindhold (i mg/l) 150

3. HEDVIN

KORTFATTET TEKSTBESKRIVELSE

Gullig og/eller grønlig tone, undertiden med nuancer af orange eller gammelt guld i kanten for vine fremstillet af hvide druesorter. Varierer fra rød og/eller violet til mulige nuancer af orange, brun eller kobber for vine, der fremstillet af røde druesorter. Vinene skal overholde følgende intervaller/værdier:

Absorbans ved 420 nm større end eller lig med 0,1 og mindre end eller lig med 20

Absorbans ved 520 nm større end eller lig med 0,1 og mindre end eller lig med 20

Absorbans ved 620 nm større end eller lig med 0,1 og mindre end eller lig med 10

Farveintensitet mindre end eller lig med 50

Turbiditet under 80 NTU

Ingen fejl. Sortsspecifikke aromaer af frugt og/eller grøntsager, blomster og krydderier, eventuelt med tertiære aromaer

Afbalanceret smag og mundfornemmelse uden fejl

Svovldioxid må højst være 200 mg/l, hvis sukkerindholdet er ≥ 5 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 15 Minimalt totalt syreindhold 3,5 i g/l udtrykt som vinsyre Maksimalt indhold af flygtige syrer (i meq/l) 13,3 Maksimalt totalt svovldioxidindhold (i mg/l) 150

4. MOUSSERENDE KVALITETSVIN

KORTFATTET TEKSTBESKRIVELSE

Gennemsigtig, gullig og/eller grønlig tone, undertiden med nuancer af orange eller gammelt guld i kanten. Vedvarende tilstedeværelse af en række bobler. Vinene skal overholde følgende intervaller/værdier:

Absorbans ved 420 nm større end eller lig med 0,05 og mindre end eller lig med 1,4

Absorbans ved 520 nm mindre end eller lig med 2

Absorbans ved 620 nm mindre end eller lig med 1

Farveintensitet større end eller lig med 0,05 og mindre end eller lig med 2

Turbiditet under 30 NTU

Ingen fejl. Aromaer af frugt og/eller grøntsager og/eller blomster, eventuelt med tertiære aromaer, der skyldes, at vinen har lagret på flaske.

Afbalanceret smag og mundfornemmelse, uden fejl og med lang eftersmag, der holder sig i mere end 5 sekunder

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,8 Minimalt totalt syreindhold 3,5 i g/l udtrykt som vinsyre Maksimalt indhold af flygtige syrer (i meq/l) 13,3 Maksimalt totalt svovldioxidindhold (i mg/l) 185

5. PERLEVIN

KORTFATTET TEKSTBESKRIVELSE

Kulsyre, der er synlig i form af bobler, men intet skum, og en farve, der modsvarer de absorbansinterval, som er beskrevet i de foregående afsnit for hver vintype (hvid, rød, rosé)

Sortsspecifikke aromaer af frugt og/eller blomster. Ingen fejl.

Indholdet af kulsyre mærkbart i munden, afbalanceret smag og mundfornemmelse, uden fejl og med en lang eftersmag, der holder sig i mere end 5 sekunder

Svovldioxidindholdet er det samme som i hvid-, rosé- og rødvine

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10 Minimalt totalt syreindhold 3,5 i meq/l Maksimalt indhold af flygtige syrer (i meq/l) 10 Maksimalt totalt svovldioxidindhold (i mg/l)

5. Vinfremstillingsmetoder

5.1. Specifikke ønologiske fremgangsmåder

1. Særlig ønologisk fremgangsmåde:

Der anvendes et passende tryk til at udtrække mosten eller vinen og adskille den fra presseresterne, således at der højst opnås 75 liter vin af hver 100 kg høstede druer.

5.2. Maksimale udbytter

1.

16 000 kg druer pr. hektar

2.

120 hektoliter pr. hektar

6. Afgrænset geografisk område

Området for den beskyttede oprindelsesbetegnelse »Costers del Segre« består af syv delområder:

Delområdet Artesa de Segre, der består af følgende kommuner:

— Algerri

— Alòs de Balaguer

— Artesa de Segre

— Balaguer

— Castelló de Farfanya

— Foradada

— Menàrguens

— Distriktet Montclar i kommunen Agramunt

— Matrikelpolygon 5 (parcel 399, 400, 401 og 402) og 7 (parcel 90) i kommunen Torrefarrera Cubells

— Os de Balaguer

— Vilanova de Meià

— La Sentiu de Sió

Delområdet Urgell, der består af følgende kommuner:

— Penelles

— Preixens

— Matrikelpolygon 2 (parcel 7), 3 (parcel 75), 4 (parcel 25) og 13 (parcel 93) i kommunen Ivars d’Urgell

Delområdet Garrigues, der består af følgende kommuner:

— Albi

— Arbeca

— Bellaguarda

— Cervià de les Garrigues

— L’Espluga Calba

— Fulleda

— La Floresta

— La Pobla de Cérvoles

— Els Omellons

— Tarrés

— Vinaixa

— El Vilosell

— Matrikelpolygon 5 (parcel 487), 12 (parcel 14, 15, 16, 33, 34 og 37) og 13 (parcels 3, 4 og 5) i kommunen Juneda

— Matrikelpolygon 9 (parcel 30 og 96), 21 (parcel 114, 165 og 167) og 22 (parcel 118, 119 og 120) i kommunen Borges Blanques

— L’Albagés

— Matrikelpolygon 2 (parcel 57, 66, 499 og 9002) og 6 (parcel 317, 318, 319, 320 og 597) i kommunen Juncosa

— Matrikelpolygon 1 (parcel 27) og 3 (parcel 97 og 222) i kommunen Llardecans

Delområdet Pallars, der består af følgende kommuner:

— Tremp (tidligere kommune) samt Gurb, Palau de Noguera, Puigcercós, Suterranya og Vilamitjana (distrikter i Tremp)

— Matrikelpolygon 1 (parcel 509 og 556), 3 (parcel 37, 190, 191, 219, 222, 226, 233, 248, 315 og 318), 12 (parcel 146, 151, 161, 163 og 175), 13 (parcel 17, 93, 127 og 204) og 17 (parcel 212) i kommunen Conca de Dalt

— Området Castell de Mur og deldistrikterne Cellers og Guàrdia de Tremp

— Området Gavet de la Conca, deldistrikterne Sant Cristůfol de la Vall, Sant Martí de Barcedana og Sant Miquel de la Vall

— Deldistrikterne Conques, Figuerola d’Orcau, Orcau-Basturs og Sant Romà d’Abella i kommunen Isona i Conca Dellà

— Matrikelpolygon 4 (parcel 24, 25, 26, 29, 42, 43, 45, 46, 49, 50 og 65) i kommunen Pobla de Segur

— Matrikelpolygon 1, 2, 3, 4, 5 og 6 i kommunen Llimiana

— Matrikelpolygon 3 (parcel 17, 28, 29, 37, 300 og 301) i kommunen Rialp

— Salàs de Pallars

— Matrikelpolygon 3, 4, 5 og 6 i kommunen Talarn

— Matrikelpolygon 3 (parcel 201, 202, 203, 220, 223, 225, 325 og 330) og 2 (parcel 273 og 276) i kommunen Sort

Delområdet Raimat, der består af følgende kommuner:

— Populationsenheden Raimat i det kommunale område Lleida

— Matrikelpolygon 1 (parcel 162 og 181) og 2 (parcel 143) i kommunen Almacelles

Delområdet Segrià, der består af følgende kommuner:

— Alcarràs: Matrikelpolygon 6 (parcel 9017, 9022, og 9005) and 15 (parcel 3, 57, 9001, 9003, 9004, 9007 og 2027)

— Alfarràs

— Matrikelpolygon 5 (parcel 25, 180, 181, 193, 196 og 280) i kommunen Almacelles

— Almenar

— Gimenells i el Pla de la Font

— Matrikelpolygon 1, 2, 7 (parcel 230, 231, 232, 307, 309, 310 og 311) og 8 (parcel 337) i kommunen Lleida

— Matrikelpolygon 11 (parcel 6, 7, 8 og 9005) og 12 (parcel 9006) i kommunen Torrefarrera

Delområdet Valls del Riu Corb, der består af følgende kommuner:

— L’Ametlla

— Belianes

— Ciutadilla

— Granyanella

— Granyena de Segarra

— Guimerà

— Maldà

— Montoliu de Segarra

— Montornès de Segarra

— Nalec

— Omells de Na Gaia

— Preixana

— Sant Martí de Riucorb

— Tàrrega

— Vallbona de les Monges

— Vallfogona de Riucorb

— Verdú

— Matrikelpolygon 4 (parcel 92) og 6 (parcel 42, 43, 44, 45, 46, 47 og 48) i kommunen Vilagrassa.

Ingen af de parceller, der udgør det geografiske område for den beskyttede oprindelsesbetegnelse »Costers del Segre«, vil blive udelukket i tilfælde af en jordomlægning, ekspropriering eller ændring af kommunegrænserne i overensstemmelse med den gældende lovgivning om lokale myndigheder.

7. Primær(e) druesort(er)

AGUDELO — CHENIN BLANC

ALARIJE — SUBIRANT MODERSELSKAB

ALBARIÑO

CABERNET FRANC

CABERNET SAUVIGNON

CHARDONNAY

GARNACHA BLANCA

GARNACHA PELUDA

GARNACHA TINTA

GARNACHA TINTORERA

GEWÜRZTRAMINER

GODELLO

GONFAUS

MACABEO — VIURA

MALBEC

MAZUELA — SAMSÓ

MERLOT

MONASTRELL

MOSCATEL DE ALEJANDRÍA

MOSCATEL DE GRANO MENUDO

PARELLADA

PETIT VERDOT

PINOT NOIR

RIESLING

SAUVIGNON BLANC

SUMOLL TINTO

SYRAH

TEMPRANILLO — ULL DE LLEBRE

TREPAT

VERDEJO

VIOGNIER

XARELLO

8. Tilknytning til det geografiske område

8.1. Vin

De specifikke og nøje definerede kendetegn ved den beskyttede oprindelsesbetegnelse »Costers del Segre«, herunder dens geografiske oprindelse og afstanden til Middelhavet og Pyrenæerne, skaber et fastlandsklima med store sæsonmæssige og daglige temperaturudsving og vækstperioder, som er specifikke for det geografiske område, hvilket har resulteret i de karakteristiske høstmetoder.

De naturgivne forhold i området gør det muligt at bevare de traditionelle sorter og udvikle ikkehjemmehørende sorter, som blev indført efter fremkomsten af phylloxera (vinlus). Der er således store forskelle mellem de anvendte druesorter, hvilket betyder, at produkterne kan have meget forskellige sortssammensætninger.

Med hensyn til de menneskelige faktorer er traditionen for vindyrkning i det geografiske område fast forankret, sådan som det fremgår af historiske henvisninger i form af dokumentation og fysiske strukturer, og der er en stor vilje til at anvende banebrydende nye teknikker.

Nattemperaturerne i modningsprocessen er usædvanligt lave, dvs. normalt ca. 15 °C i hele modningsprocessen, og falder til 2-10 °C i de efterfølgende faser i hele området for den beskyttede oprindelsesbetegnelse »Costers del Segre«. Dette frembringer vine med et højt syreindhold og kraftige aromaer, der adskiller dem fra vine, som produceres i andre regioner. Hvidvinene har primære aromaer med frugtagtige noter, når de er fra delområder med bløde skråninger, og blomsternoter, når de er fra de højere liggende delområder. For rødvinenes vedkommende afspejler de naturlige faktorers indvirkning sig i det virkelige alkoholindhold, duftene og aromaerne. Alle disse faktorer ligger til grund for disse vines karakteristiske kvalitet, som kan henføres til de lave nattemperaturer. Det er ikke muligt at producere vin med disse karakteristiske kendetegn i andre regioner.

8.2. Mousserende kvalitetsvin

Der er blevet fremstillet mousserende vin ved anvendelse af den traditionelle metode på visse vingårde siden begyndelsen af forrige århundrede.

De primære aromaer i de hvidvine, der anvendes til fremstilling af disse mousserende vine, har en frugtagtig duft, når de er fra delområder med bløde skråninger, og blomsternoter, når de er fra de højere liggende områder.

De betydelige daglige temperaturudsving i modningsperioden gør, at der produceres vine med særlige kendetegn, højere syreindhold og kraftige blomsteraromaer. Disse faktorer kombineret med menneskelige faktorer, dvs. fortsat anvendelse af traditionelle produktionsmetoder, og naturlige faktorer, der gør det muligt at bevare hjemmehørende sorter og tilpasse ikkehjemmehørende sorter, bidrager til fremstillingen af de særlige mousserende kvalitetsvine med denne beskyttede oprindelsesbetegnelse.

8.3. Hedvin

Fremstilling af hedvine med den beskyttede oprindelsesbetegnelse »Costers del Segre«: De højere dagtemperaturer i kombination med den ringe nedbørsmængde om efteråret muliggør en sen høst, hvilket betyder, at druerne har et meget højt sukkerindhold. Takket være disse meget specielle klimaforhold er der tradition for fremstilling af hedvine med sent høstede, delvist tørrede druer. På grund af jordbundsforholdene kan de sorter, der anvendes til fremstilling af disse vine, høstes under optimale betingelser uden at blive overmodne.

8.4. Perlevin

Det høje syreindhold og de intense blomsteraromaer i perlevin med den beskyttede oprindelsesbetegnelse »Costers del Segre« skyldes de enorme temperaturudsving i modningsperioden, der ofte kan overstige 15 °C.

9. Andre vigtige betingelser (emballering, mærkning og andre krav)

Retlig ramme:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Der skal anvendes en engangsidentifikationsmetode på den emballage, der anvendes til markedsføring af produkter, som er omfattet af oprindelsesbetegnelsen »Costers del Segre«. Dette kan være et garantisegl eller det kontrolsystem, der besluttes af den myndighed, som er ansvarlig for den beskyttede oprindelsesbetegnelse. Uanset hvilket system der vælges, skal sporbarheden sikres og garanteres gennem en procedure, der fastlægges af forvaltningsorganet.

Link til produktspecifikationen

http://incavi.gencat.cat/.content/005-normativa/plecs-condicions-do-catalanes/Arxius-plecs/PC-Costers-del-Segre-2020-control-canvis-AM04.pdf

(1) EUT L 9 af 11.1.2019, s. 2.